19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για μια πρόταση οδηγίας του Συμβουλίου για τη χρηματοδότηση των υγειονομικών 
επιθεωρήσεων και ελέγχων νωπών κρεάτων 
(84/C 307/01) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 168 της 28ης Ιουνίου 1984, σελίδα 4. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 14 Ιουνίου 1984, το Συμβούλιο αποφάσισε, σύμφωνα με τις διατάξεις των άρθρων 43 και 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της Οικονομικής και Κοινωνικής Επιτροπής για την ποραπάνω πρόταση. 
Διαδικασία: 
Το Τμήμα Γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 6 Σεπτεμβρίου 1984 με βάση την προφορική εισηγητική έκθεση του 
εισηγητή, κ. Wick. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ), κατά τη διάρκεια της 219ης συνόδου ολομέλειας 
της, συνεδρίαση της 26ης Σεπτεμβρίου 1984, υιοθέτησε ομόφωνα την ακόλουθη γνωμο­
δότηση: 
1. Γενικές παρατηρήσεις 
1.1. Κατ' αρχήν, η ΟΚΕ παραπέμπει στις παρατηρή­
σεις που διατύπωσε στη γνωμοδότηση της σχετικά με το 
σχέδιο της Επιτροπής για τη ρύθμιση των υγειονομικών 
προβλημάτων που παρουσιάζονται κατά τις ενδοκοινοτι­
κές συναλλαγές νωπών κρεάτων, και ιδιαίτερα στο αίτη­
μα της να περιορίζεται ο έλεγχος που συνεπάγεται η 
εφαρμογή των ρυθμίσεων αυτών, λόγω του κόστους του, 
στα απόλυτα αναγκαία όρια. 
1.2. Η ΟΚΕ κρίνει ότι, αν ληφθούν υπόψη τα διαφορε­
τικά καθεστώτα που ισχύουν στα κράτη μέλη όσον αφορά 
το κόστος των ελέγχων και τη χρηματοδότηση τους, όπως προκύπτουν και από το παράρτημα του εγγράφου 
της Επιτροπής, η πρόταση αυτή είναι απόλυτα κατάλλη­
λη για να συμβάλει στον περιορισμό των στρεβλώσεων 
του ανταγωνισμού που συνεπάγονται οι διαφορές αυτές. 
Η ΟΚΕ λυπάται που δεν έχουν δοθεί ακόμη οι σχετικές 
πληροφορίες από ένα από τα κράτη μέλη. Επιδοκιμάζει 
όμως τις προσπάθειες που καταβάλλονται για να 
επιτευχθεί και στον τομέα αυτό η εναρμόνιση των 
ρυθμίσεων. 
1.3. Η ΟΚΕ, αν και κατανοεί την επιθυμία της Επιτρο­
πής να ρυθμίσει πρώτα τα θέματα αρχής που έχουν σχέση 
με την εναρμόνιση χρηματοδότησης των υγειονομικών 
επιθεωρήσεων και ελέγχων νωπών κρεάτων, θα είχε 
Αριθ. C 307/2 Επίσημη Εφημερίδα των Ευρωπαϊκών Κοινοτήτων 19. 11. 84 
προτιμήσει να είχε υποβάλει η Επιτροπή την πρόταση 
αυτή μαζί με τις τεχνικές διατάξεις εφαρμογής της. 
1.4. Με τα δεδομένα αυτά, η ΟΚΕ τονίζει ότι πρέπει να 
ληφθούν υπόψη, για τον καθορισμό του ποσού των 
συνεισφορών, οι πλέον σύγχρονες μέθοδοι επιθεώρησης 
και ελέγχου. 
2. Ειδικές παρατηρήσεις 
Άρθρο 1 
Ο όρος που χρησιμοποιείται στο γερμανικό κείμενο για τα 
«κατοικίδια ζώα» ενδέχεται να αποτελέσει αφορμή 
παρερμηνείας. Η ΟΚΕ επιθυμεί να παρατηρήσει ότι τα 
«κατοικίδια ζώα» στα οποία αναφέρεται η οδηγία είναι τα 
ζώα που προορίζονται για τα κρεοπωλεία. 
Άρθρο 2 - τρίτη περίπτωση 
Η ΟΚΕ κρίνει ότι είναι απαράδεκτο να επιβαρύνονται οι 
ενδιαφερόμενοι με ολόκληρο το ύψος της εισφοράς σε 
περίπτωση που το αποτέλεσμα των ελέγχων υπολειμμά­
των, που δεν έχουν υποστεί ακόμη καμία εναρμόνιση, 
είναι θετικό. Η ΟΚΕ στηρίζεται στο γεγονός ότι τα κράτη 
μέλη θα συμμετέχουν στην κάλυψη του κόστους. 
Άρθρο 2 - τέταρτη περίπτωση 
Η ΟΚΕ προτείνει να προσδιοριστεί πιο συγκεκριμένα ο 
όρος «τους ενδιαφερομένους» που χρησιμοποιείται με αναφορά στο άρθρο 1, δηλαδή να διευκρινισθεί ότι 
πρόκειται για τα άτομα για λογαριασμό των οποίων 
πραγματοποιούνται οι συμπληρωματικοί έλεγχοι. 
Άρθρο 3 παράγραφος 1 
Όσον αφορά τις γενικές της παρατηρήσεις, η ΟΚΕ 
λαμβάνει ως αφετηρία την αρχή ότι το ποσό της εισφοράς 
θα υπολογίζεται με τρόπο που να καθιστά δυνατή τη 
συστηματική εφαρμογή των πιο σύγχρονων μεθόδων 
ανάλυσης. 
Άρθρο 4 
Για να διασαφηνισθεί ο στόχος που επιδιώκεται με το 
άρθρο αυτό, η ΟΚΕ προτείνει το ακόλουθο κείμενο: 
«Τα κράτη μέλη φροντίζουν να λαμβάνονται ικανοποι­
ητικά μέτρα υγειονομικής επιθεώρησης και ελέγχου. 
Οι πόροι που χορηγούνται για τη χρηματοδότηση τους 
πρέπει να είναι τουλάχιστο ίσοι με το συνολικό ποσό 
των εισφορών που εισπράττονται.» 
Η ΟΚΕ θεωρεί επίσης απαραίτητο να διασφαλισθεί η 
χρησιμοποίηση των εισφορών στα πλαίσια του σκοπού 
για τον οποίο προορίζονται. 
Άρθρο 5 
Η ΟΚΕ κρίνει απαραίτητο να ενημερωθεί η Επιτροπή για 
τις σχετικές διατάξεις που θα θεσπιστούν από τα κράτη 
μέλη, έστω και μετά την 1η Ιανουαρίου 1986. 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Franpois CEYRAC 
Γνωμοδότηση για μια πρόταση για απόφαση του Συμβουλίου σχετικά με την επικύρωση της 
Διεθνούς Σύμβασης του Torremolinos για την ασφάλεια των αλιευτικών σκαφών και την 
εφαρμογή των διατάξεων της από τα κράτη μέλη, ενώ εκκρεμεί η έναρξη της ισχύος της σύμβασης 
σε διεθνές επίπεδο 
(84/C 307/02) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 183 της 10ης Ιουλίου 1984, σελίδα 17. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 6 Ιουλίου 1984, το Συμβούλιο αποφάσισε, σύμφωνα με τις διατάξεις των άρθρων 43 και 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Διαδικασία: 
Το Τμήμα Γεωργίας, στο οποίο ανατέθηκε η προετοιμασία των σχετικών εργασιών, υιοθέτησε 
τη γνωμοδότηση του στις 6 Σεπτεμβρίου 1984 με βάση την προφορική εισήγηση του εισηγητή, 
κ. Morselli.